text:
Ihuriro ry’abafite ubumuga bwo kutumva no kutavuga mu Rwanda – Rwanda National Union of the Deaf (RNUD) rigaragaza ko benshi mu bahura n’ikibazo cyo kutavuga no kutumva bavuka ku babyeyi bazima, bityo ko batakwiye kunenwa.
Ibi byagarutsweho mu birori byo gusoza Icyumweru Mpuzamahanga cy’ubukangurambaga ku batumva, ikibaye ku nshuro ya karindwi (7th International Deaf Awareness Week), byabereye ku Karere ka Kicukiro, mu mujyi wa Kigali, kuri uyu wa 23 Nzeri 2016.
Augustin Munyangeyo, umuyobozi w’iri huriro yagaragaje ko ko hari abantu benshi bakeka ko ubumuga bwo kutavuga no kutumva ari uburwayi bukomoka ku babyeyi, nyamara atari ko biri.
Yavuze ko benshi mu bana batavuga ntibumve bagihura n’imbogamizi zikomeye zo kutabasha kuganira n’ababyeyi babo, kuko bo nta rurimi rw’amarenga baba bazi gukoresha.
Yagize ati “Abana benshi dufite, 90% byabo baturuka muri ya miryango y’ababyeyi badafite ubumuga. Ariko igitangaje ni uko ujya kureba ugasanga abantu muri rusange bibwira ngo abantu batumva batavuga bakomoka ku bantu batumva batavuga, ntabwo ari ko biba bimeze; bakomoka ku miryango y’ababa badafite ubumuga.”
Aha ni ho Munyangeyo ahera asaba ababyeyi bose ko baba bakwiye kwitegura ko hari ubwo bashobora kubyara umwana utumva utavuga, bityo bakaba bakwiga ururimi rw’amarenga.
Uyu muyobozi yongeye kwibutsa Leta ko bifuza ko uru rurimi rwakwemerwa n’Itegeko Nshinga.
Ubuhamya
Umwana witwa Diane Ingabire, w’imyaka 17, wavutse atavuga ntanumve yabwiye Izubarirashe.rw (hifashishijwe umusemuzi) ko ari mu bana bagihura n’imbogamizi zo kutabasha kuvugana n’ababyeyi be kuko batazi ururimi rw’amarenga.
Yagize ati “Mu rugo hakunda kubamo imbogamizi nyinshi kuko kuvugana n’ababyeyi banjye biragorana kuko bo batazi ururimi rw’amarenga. Urebye ni cyo kibazo gikomeye nkunda guhura na cyo kuko ntagira umunezero w’abandi bana bagira mu gihe baba baganira n’ababyeyi babo.”
Ingabire avuka ku babyeyi bazima; badafite iki kibazo, ko bo bavuga nk’ibisanzwe.
Avuka mu muryango w’abana batanu, akaba ari na we mukobwa wenyine. Ni we wenyine wagize iki kibazo cyo kutavuga ntanumve. We avuga ko icyabimuteye ari uburwayi yagize ubwo yari afite imyaka 4 gusa.
Avuga ariko ko we yagize amahirwe yo kujyanwa mu ishuri ryihariye ryigisha rikoresheje ururimi rw’amarenga, riri i Nyamirambo. Ubu yiga mu mwaka wa gatatu w’amashuri yisumbuye.
Yagize ati “Icyo nasaba Leta ni uko badufasha nkatwe abafite ubumuga bwo kutavuga no kumva tukabasha natwe kugira uburenganzira, tukabasha kwiga nk’abandi tukagira uburezi budaheza kurusha uko twa twakomeza gufashwa n’abihaye Imana gusa n’abandi ahubwo Leta na yo ikaba yadushingira ishuri.”
Muri uyu muhango umuhanzi Francois Xavier Ngarambe yatanze ubuhamya ko yabyawe n’umubyeyi ufite ubumuga bwo kutumva no kutavuga ariko wabashije kumurera akamukuza.
Yagize ati “Ndi umuhamya w’uko abafite ubumuga bwo kutumva no kutavuga bashoboye, kandi ari abantu nk’abandi bagombye na bo kwitabwaho nk’abandi banyarwanda, kuko data yarankujije, ndakura mvamo umugabo.”
Karungi Rebecca, umukozi w’Akarere ka Kicukiro ushinzwe iterambere wavuze mu izina ry’umuyobozi w’aka karere yavuze ko hari abafite ubu bumuga bajya baza gusaba serivisi ariko bikagorana kubafasha bitewe n’imbogamizi z’ururimi.
Gusa yashimangiye ko abafite ubu bumuga bakwiye gufashwa muri serivisi baba baje basaba.
Yagize ati “Twebwe mu nzego z’ibanze ntabwo twagize amahirwe yo kubasha guhugurwa ku ndimi z’amarenga, ariko numva yuko tudakwiye kubaheza haba mu bikorwa byacu mu muryango, byaba no mu kazi kacu ka buri munsi.”
Iki Cyumweru Mpuzamahanga cy’ubukangurambaga ku ku batumva ntibanavuge cyasojwe kuri uyu wa 23 Nzeri cyari cyatangijwe ku wa 19 Nzeri 2016, ubwo abanyamuryango ba RNUD bakoraga umuganda wo gusukura urwibutso rwa Jenoside rw’i Rebero ruri mu karere ka Kicukiro mu Mujyi wa Kigali.
Uyu mwaka insanganyamatsiko y’iki cyumweru yagiraga iti ‘Hamwe n’ururimi rw’amarenga umwana arashoboye.’ Mu kwizihiza iki cyumweru hamuritswe bimwe mu bikorwa by’indashyikirwa byakozwe n’abafite ubumuga bwo kutumva no kutavuga.
Havuzwe ko ku bufatanye hagati ya Komite y’Igihugu y’Imikino y’Abafite Ubumuga mu Rwanda (NPC) n’umuryango utegamiye kuri Leta wa ‘VSO’ hari gukorwa inkoranyamagambo y’ururimi rw’amarenga.
Ishyirahamwe RNUD ribarura abanyamuryango barenga ibihumbi 500 mu gihugu hose.
Muri bo abantu batumva ntibavuge mu Rwanda bo babarirwa mu bihumbi 25, nk’uko umuryango witwa Decenie wabitangaje nyuma y’inyigo wakoze mu mwaka wa 2010.
izubarirashe@gmail.com


c: text/html

text:
KU WA MBERE
Ibaruwa Mutagatifu Pawulo Intumwa yandikiye Abanyaroma (Rom 8, 12-17)
12Bavandimwe, turimo umwenda ariko si uw’umubiri, byatuma tugomba kubaho tugengwa n’umubiri. 13Kuko nimubaho mugengwa n’umubiri, muzapfa ; ariko niba ku bwa roho mucitse ku bikorwa b’umubiri, muzabaho. 14Abayoborwa na Roho w’Imana, abo ni bo bana b’Imana. 15Kandi rero ntimwahawe roho y’ubucakara ibasubiza nanone mu bwoba, ahubwo mwahawe roho ibagira abana bishingiwe kibyeyi, igatuma dutera hejuru tuti “Abba ! Data !” 16Roho uwo nyine afatanya na roho yacu guhamya ko turi abana birmana. 17Kandi ubwo turi abana turi n’abagenerwamurage; abagenerwamurage b’Imana, bityo n’abasangiramurage ba Kristu niba ariko tubabarana na We, ngo tuzahabwe ikuzo hamwe na We.
ZABURI (Zab 68 (67), 2.4, 6-7ab, 20-21)
Inyik/ Imana yacu, ni Imana yuje imitsindo.
Imana nihaguruke, maze abanzi bayo bakwire imishwaro,
n’abayirwanya bahungire kure yayo.
Naho intungane zihore mu byishim,
zitete imbere y’Imana,
zihamirize ubudahwema zinezerewe.
Ni Umubyeyi umenya imfubyi, akanarenganura abapfakazi ;
nguko uko Imana imeze mu Ngoro yayo ntagatifu.
Abatagira kivurira, Imana ibubakira urugo,
imfungwa ikazibohora, ikazisubiza umudendezo.
Nyagasani aragahora asingizwa iminsi yose!
Iyo Mana ni yo dukesha gutsinda.
Iyo Mana ni yo itubera Imana yuje imitsindo,
Nyagasani Uhoraho ni we utuma umuntu ahonoka urupfu.
IBANGONDIRIMBO RIBANZIRIZA IVANJILI (Zab 146 (145), 5.7)
Alleluya Alleluya.
Hahirwa uwiringira Uhoraho, We ubohora imfungwa,
akarenganura abapfa akarengane.
Alleluya.
IVANJILI
+ Luka (Lk 13, 10-17)
Muri icyo, 10Yezu yigishiriza mu isengero ku munsi w’isabato. 11Icyo gihe hari umugore wari umaze imyaka cumi n’umunani, afashwe n’indwara yari yaramumugaje. Yarububaga ntashobore kunamuka na gato, 12Yezu amubonye aramuhamagara, aramubwira ati « Mugore, dore ukize ubumuga bwawe. » 13Nuko amuramburiraho ibiganza ; ako kanya arunamuka, asingiza Imana.
14Nuko umukuru w’isengero arakazwa n’uko Yezu yakijije umuntu ku isabato. Atangira kubwira rubanda ati « Hari iminsi itandatu yo gukoraho imirimo, mujye muza kwivuza kuri iyo minsi atari ku isabato. » 15Nyagasani aramusubiza ati « Mwa ndyarya mwe! Mbese buri muntu muri mwe, ku munsi w’isabato ntakura ikimasa cyangwa indogobe ye mu kiraro ngo ajye kuyuhira ? 16None uyu mwana wa Abrahamu Sekibi yaboshye imyaka cumi n’umunani, ngo ntiyakurwa ku ngoyi ku munsi w’isabato ?» 17Amaze kuvuga atyo abanzi be bose bagira ikimwaro, naho rubanda rwishimira ibitangaza yakoraga.

robotstxt: allowed

filter: keep


text:
Kwinjira muri Polisi kwa Sgt Mugeni ni umwe mu myanzuro yafashe atazicuza
Mu myenda y’akazi kabo baba basa, bakora akazi kabo kinyamwuga, igihe cyose baba bifitiye ikizere, bibanda ku mutekano w’abantu n’ibintu byabo kandi igihe cyose baba bacyeye. ibi byose kimwe n’ibindi byinshi nibyo byatumye Sgt Mable Mugeni yinjira muri Polisi y’igihugu mu mwaka wa 2006 n’ubwo ngo yari ataruzuza neza imyaka 20, abenshi icyo gihe bamucaga intege bamubwira ko inshingano za gipolisi atazazibasha kuko yari akiri muto mu gihagararo ariko bitewe n’imyitozo n’amahugurwa yaciyemo ibyo ntibyigeze bimubera imbogamizi.
Mugeni aganira na the Newtimes yagize ati: “Nkiri muto nakundaga cyane abapolisi, byatumye ndushaho kwishyiramo ko nanjye nzaba we, nkirangiza ayisumbuye ntaranamenya amanota yanjye nahise niyandikisha ngize amahirwe barapfata….….Nk’umupolisi wo mu ishami rikorera mu muhanda duhura n’abantu b’ingeri n’imico itandukanye ariko ikintu cyambere batwigisha ni ukumenya gukora akazi kacu kinyamwuga no kwirinda kugwa mu mutego uwo ariwo wose.”
Mugeni kandi akaba ashimira byumwihariko Polisi y’igihugu kuko yamufashije guhindura ubuzima bwe by’umwihariko n’uburyo yorohereza cyane abapolisikazi kuko bahabwa uduhimbazamusyi ndetse bakanoroherezwa mugihe cyo kwimurwa aho yagize ati: “Nkiyo ufite abana bato, uba ushobora gukorera hafi y’aho utuye ukabona n’umwanya wo kubitaho, nk’iyo ubyaye vuba ntibaguha inshingano zo kujya mu muhanda keretse habaye igikorwa gihuruza abapolisi benshi.”


text:
M u gitondo cyo kuri uyu wa mbere tariki ya 24 Kanama 2015 nibwo aya makuru yamenyekanye ko umusaza Nzigira Jean Damacsene wari mu kigero cy’imyakaha hagati ya 60 na 70 wari yaraburiwe irengero yapfuye nyuma yo kubura iminsi ine yose.
M u gitondo cyo kuri uyu wa mbere tariki ya 24 Kanama 2015 nibwo aya makuru yamenyekanye ko umusaza Nzigira Jean Damacsene wari mu kigero cy’imyakaha hagati ya 60 na 70 wari yaraburiwe irengero yapfuye nyuma yo kubura iminsi ine yose.
By Ubwanditsi | Views : 12789 | Kuya 08-24-2015 10:22
Umwana wo mu urugo rwo kwa Nyiransabimana utuye mu Murenge wa Jali, Akagali ka Ngiryi Umudugudu w’Agasharu niwe wamusanze mu cyobo cyahoze ari umusarani w’uru rugo bigaragara ko yaguyemo akubye ijosi.
Umuturanyi w’uwo musaza Nzigira yavuze ko kuwa gatanu washize nyakwigendera yari yanywereye mu kabari ka Venuste Mushinzimana aho yanywaga inzoga y’inkorano abo muri ako Kagali bita Nyiragatare ndetse ngo aza kuyinywa iramusindisha.
Ubwo yari agiye gutaha, ngo Nzigira ntiyatashye mu mudugudu we wa Nyakirehe ahubwo inzoga yanyweye ngo zishobora kuba zaramuyobeje akerekeza mu mudugudu wa Agasharu. Ngo yageze mu nzira inzoga yanyweye ziramurusha imbaraga aryama hafi y’umuhanda.
Yakomeje asobanura ko Inkeragutabara zari ku irondo zaje kumubona, zihamagara uzikuriye ngo azisaba kumuvana ku muhanda bakamuryamisha hirya yawo. Nibwo ngo babikoraga bamuryamisha mu rutoki ruri hafi y’umuhanda.
Uyu muturanyi wa Nyakwigendera yakomeje abwira ikinyamakuru Umuryango dukesha iyi nkuru ko ngo umuryango wa Nzigira wabonye bumaze kwira cyane uramushakisha ariko uramubura burundu.
Uyu munsi mu gitondo, nibwo umwana wa Nyiransabimana yamubonye mu cyobo cyahoze ari umusarani ariko utagikoreshwa uri mu rutoki inkeragutabara zamuryamishijemo zimuvanye mu muhanda.
Nta makuru aturuka mu buyobozi turabona ngo dusobanukirwe birushijeho icyaba cyarishe uwo musaza ndetse n’impamvu yo gusangwa muri icyo cyobo.


text:
“Uri umugabo w’igikundiro, uyu munsi wari wambaye neza, nkunda amaso yawe, ndifuza gusangira nawe, uzampe umwana n’ibindi.”
Ubu ni bumwe mu butumwa uyu mugore watugishije inama avuga ko bwandikirwa umugabo we kuri telefone, whatsapp, Facebook ndetse no kuri e- mail.
Nk’uko akomeza abivuga, ngo ubutumwa nk’ubu ntasiba kububona bwandikirwa umugabo we mu myaka itanu bamaranye.
Yagize ati “Iyo mbubonye mbura amahoro nkananirwa gusinzira. Iyo ngize icyo mubazaho induru ziravuga mu rugo, ubuse nyuma y’ubutumwa nk’ubu namenya hakurikiraho iki? Mungire inama kuko rwose ndumva maze kurambirwa kuburyo numva natandukana nawe.”
Kureba muri telefone y’uwo mwashakanye ni ikosa rikomeye
Mu kugira inama uyu mugore, twifashishije ibitekerezo by’abantu batandukanye, bahurira kuri groupe za Whatsapp.
Umwe mu bamugiriye inama yagize ati “ Iyo ushaka amahoro mu rugo wirinda gutinda kuri byinshi kuko nta mwiza wabuze inenge. Kujya muri telefone y’undi muzajye mubirekera inzego z’umutekano kuko zibikora zigamije kubaka. Naho kujya muri telefone y’uwo mwashakanye biragusenya bikanagusenyera.”
Undi yagize ati “Jye sinakwibabariza umutima ngo ndasoma ubutumwa bw’umukunzi wanjye pee kuko keretse simcard ye arinjye uyizi gusa.”
Mu bakomeje bagira inama uyu mugore harimo n’uwagize ati “Wa mugore we niba ushaka kubaka reka gusoma ubutumwa bwandikirwa umugabo wawe, kuko biragaragara ko agukunda ndetse akakubwira umubare we w’ibanga. Niba ushaka kubaka reka guhoza umugabo wawe ku nkeke, muhe amahoro ahubwo umuhe umwanya muganire, ibi bizatuma niba hari n’ikindi kibyihishe inyuma atobora akikubwire.”
Kwizerana hagati y’abashakanye ni imwe mu nkingi bashingiraho bubaka urugo ruhamye. Icyizere gike gishobora kubaka urusika hagati y’umugore n’umugabo, ibi bikaba byabaviramo guhorana amakimbirane y’urudaca.
Inama twagira uyu mugore nukwizera umugabo we, akirinda kumuhoza ku nkeke amusaba ibisobanuro by’abamwandikiye.
Niba uyu mugabo afite ingeso zitari nziza, kumugenzura no kumuhoza ku nkeke asabwa ibisobanuro sibyo bizatuma ahinduka ahubwo bishobora gutuma aba mubi kurushaho.


text:
Abatishoboye bo mu karere ka Gisagara barimo kubakirwa umudugudu w’ ikitegererezo, bishimira amazu meza bukabiwe by’ umwihariko bakifuza ko Perezida Kagame yazabasura mu muhango wo gutaha aya mazu ku mugaragaro
Uyu mudugudu w’ ikitegererezo, uri kubakwa mu mudugudu wa Ruhuha, Akagari ka Gakoma, umurenge wa Mamba mu karere ka Gisagara. Ni hafi y’ ahitwa Ngozi mu gihugu cy’ u Burundi.
Umukecuru witwa Nibagwire Germaine, ni umwe mu batishoboye bahawe inzu muri uyu mudugudu w’ ikitegererezo. Afite abana bane, ngo yabaga mu nzu ishaje imvura yagwa akarara anyagirwa. Ashimira ubuyobozi by’ umwihariko Perezida Kagame. Nibagwire ni umwe mubifuza ko Perezida Kagame yazabasura ubwo bazaba bataha uyu mudugudu.
Yagize ati “Twifuza ko ku munsi wo gutaha uyu mudugudu Perezida Kagame yazadusura, akirebera ubwiza bw’ aya mazu twubakiwe, tujya tubikurikira kuri radiyo aho aba yasuye abaturage dukunda impanuro atanga”.
Ntigirinzigo Innocent w’ imyaka 45, ni umwe mu baturage bari batuye ahubatswe uyu mudugudu, yahawe inzu muri uyu mudugudu. We na bagenzi Leta yabahitishijemo hagati yo guhabwa ingurane y’ amafaranga y’ ubutaka bwabo, no kubaha inzu muri uyu mudugudu. Ntivugurwa ari mubahisemo guhabwa inzu mu mwanya w’ ingurane y’ amafaranga.
Yagize ati “Iyi nzu irahenze, nubwo twari tuhafite ibikorwa ariko ugereranyije n’ amazu twari turimo ntaho ahuriye n’ izi ngizi”
Umukozi w’ umurenge wa Mamba ushinzwe imiturire n’ ubutaka yasabye abaturage bahawe inzu muri uyu mudugudu ibintu bibiri.
Yagize ati “Abahawe inzu ikintu cya mbere tubasaba ni ukuzitaho no kuzigirira isuku, icya kabiri, murabona ni abantu bagiye gutura hamwe bereranye icyo tubasaba ni ukugira imibanire myiza hagati yabo”
Uyu mudugudu biteganyijwe ko uzuzura utwaye arenga miliyari. Ugizwe amazu 30 azatuzwamo imiryango 120 kuko buri imwe ituzwamo imiryango ine.
abahisemo ingurane y’ amazu akarere niko kabakodeshereza aho kuba mu gihe uyu mudugudu utaratahwa
Aba ni bamwe mubahwe amazu muri uyu mudugudu w’ ikitegererezo wa Ruhuha. Habayeho tombola ubu buri wese azi iyo azababamo


text:
Nitwa Jacky ntuye i Nyamirambo hafi ya Stade Regionale,mu gihe nari nkiri muto niga mu mashuri abanza mama na papa bari babanye neza kuburyo iyo wabasangaga mu rugo wagirango bari mu kwezi kwa buki kandi bari bamaranye imyaka 20 bashakanye.
Nitwa Jacky ntuye i Nyamirambo hafi ya Stade Regionale,mu gihe nari nkiri muto niga mu mashuri abanza mama na papa bari babanye neza kuburyo iyo wabasangaga mu rugo wagirango bari mu kwezi kwa buki kandi bari bamaranye imyaka 20 bashakanye.
Bakuru banjye tuvukana bakimara kurangiza amashuri abanza byabaye ngombwa ko bajya muri Amerika kwiberayo bakanahakomereza amashuri njyewe nsigarana n’abayeyi banjye na gasaza kanjye gato.
Umubano warakomeje kuburyo iyo papa yavaga ku kazi yabanzaga gukina na mama kugeza ukagirango ni abana bavukana b’inkurikirane bikadushimisha tukajya twifuza kwiriranwa nabo ariko ntibishoboke kuko bafite akazi gatuma batabona uko baruhuka cyane.
Mu minsi ishize rero nibwo natangiye kubona mama yarahindutse agahora yijimye mu maso iminkanyari itangira kuza bituma na papa mbona asigaye agenda asa n’ufite urwicyekwe ariko namubaza icyo yabaye akavuga yitsa umutima ati”Icecekere mwana wanjye urimo kujyambere nawe uzabyibonera.”
Umwaka washize ubwo nakoraga ikizamini gisoza amashuri yisumbuye nibwo natangiye kumva ibintu byakomeye mama arimo gutuka papa ubutitsa ariko nyuma nza kwegera inshuti ya mama nyibwira ko mu rugo umuriro uhora waka ariko arambwira ngo ni ikibazo cy’abashakanye njye sinakimenya.
Mu ijoro rimwe turyamye nagiye kumva n’umva baratonganye cyane mama aramubwira ngo ntacyo amaze mu gihe batera akabariro ku nshuro ya mbere agahita asinzira kandi mbere yariyongezaga kugeza nibura ku nshuro eshatu.
Ibi byarakomeje buri joro ndetse nkumva papa asigaye agenda yivugisha kubera kumujujubya none yafashe umwanzuro wo kwigendera agasiga mama kuko yaramubwiye ngo niyo yagenda ntiyabura uzi kumushimira ahamurya.
Nk’uko nababwiye ko nigeze kwegera wa mugore w’inshuti ya mama narongeye ndamwegera ngo mubaze impamvu arambwira ngo n’ubwo mama yabimpishe ariko we reka abimbwire kuko ngo yabonye maze guca akenge ku buryo nshobora kumufasha tukaba twabunga.
Yarambwiye ngo yaricaye aganira na mama amubwira ko rwose kugirango igitsina papa gifata umurego biba intambara rimwe na rimwe akumva nta bushake afite.
Kuva ubwo rero twashatse icyo twakora njye ‘uwo mumama biratuyobera kandi mama ntahwema gutonganya papa none yamaze kumbwira ko agiye kwigendera gusa aracyabitekerezaho none nanjye byanyobeye niba ndibumukurikire kuko ndamukunda cyane??!
Imirasire.com
Ibitekerezo
Biragoye kbs mama wawe mubwire yishakire umuntu kuruhande ar kurengana umubir uraryana Kanda hano umusubize
Nje ndunva uwo mupapa yakwegera abaganga akababwira ikibazocye naho gushaka undi kuruhande ntibyakemura ikibazo Kanda hano umusubize
Numbe 0781571799 Kanda hano umusubize
Yr nber phone Kanda hano umusubize
JEWE NKWIRIKIRANYE IVYANDITSWE UWO MAMAWAWE NTIYAKUNDA PAPAWAWE BIVUYE KUMUTIMA YAMUKUNDA KUKO AMUNEZEREZA KUGITANDA.UBWORERO NIMBA AGOMB,AMUHEBE KUBERIVYO BIMURI MUMUTIMA ASHOBORA NOKURENG,IBIGO ANAZANE IBIGWARA BIBI MUMURYANGO.UBWO KUBWAWE NTACO WOHINDURA NAHO GUSENGERA MAMAWAWE ASHOBORE KW,IHANGANA. Kanda hano umusubize
Sanga papa wawe kuko mama ni unyamafuti. icyo gihe azabona ko ikibazo ateje kimugizeho ingaruka abura n'umwana. Kuko niba papa wawe aba atanze gutera akabariro kuko mbere yaragateraga; suko abyanze, ahubwo ntakibishoboye. Ibyo rero ntiyabizira ngo ahore ku nkeke. Ubundi nta muntu ungana nka mama wawe wakagombye gushyira imbere cyane akabariro, niho ubupfura bugaragarira. "Kugeza ubwo avuga ko atabura umushimira aho yishyikira". Kanda hano umusubize
Sanga papa wawe kuko mama ni unyamafuti. icyo gihe azabona ko ikibazo ateje kimugizeho ingaruka abura n'umwana. Kuko niba papa wawe aba atanze gutera akabariro kuko mbere yaragateraga; suko abyanze, ahubwo ntakibishoboye. Ibyo rero ntiyabizira ngo ahore ku nkeke. Ubundi nta muntu ungana nka mama wawe wakagombye gushyira imbere cyane akabariro, niho ubupfura bugaragarira. "Kugeza ubwo avuga ko atabura umushimira aho yishyikira". Kanda hano umusubize
Sanga papa wawe kuko mama ni unyamafuti. icyo gihe azabona ko ikibazo ateje kimugizeho ingaruka abura n'umwana. Kuko niba papa wawe aba atanze gutera akabariro kuko mbere yaragateraga; suko abyanze, ahubwo ntakibishoboye. Ibyo rero ntiyabizira ngo ahore ku nkeke. Ubundi nta muntu ungana nka mama wawe wakagombye gushyira imbere cyane akabariro, niho ubupfura bugaragarira. "Kugeza ubwo avuga ko atabura umushimira aho yishyikira". Kanda hano umusubize
Ninde ukeneye umugabo ndashaka umukunzi wumukobwa ku yaratandukanye numugabo cg yarabyaye cg arumupfakazi ampamagare tuvugane! Kanda hano umusubize
your number? Kanda hano umusubize


text:
Inkuru dukesha Ikinyamakuru Izuba Rirashe iboneka no k’urubuga rwa interinete rwa www.e-sante.fr, avuga ko igisura ari imboga zuzuyemo intungamubiri, n’ubwo bamwe batazi ko ziribwa.
Aya makuru avuga ko ku bagabo bagira ikibazo cyo gucika intege kare mu gikorwa cy’imibonano mpuzabitsina, igisura ari umuti mwiza wo kwiyongeramo akabaraga, uretse n’ibyo kandi kikaba kigabanya rubagimpande ku bayirwara.
Ubushakashatsi bwakozwe ku gisura bwagaragaje ko gikize mu butare bwa feri, butuma amaraso agira ibara ry’umutuku, bityo kikarinda kubura amaraso mu mubiri.
Igisura gikungahaye kuri Phosphore isohora imyanda mu mubiri, ikagaburira ingingo n’ubwonko, gikungahaye kandi kuri Magnesium igira akamaro mu maraso no mu magufa, ndetse gikize kuri Calcium na Silisiumu bitera amagufa gukomera, umutima ugatera neza n’ubwonko bugatera neza.
Ubwo bushakashatsi bugaragaza ko igisura gituma umuntu abasha kwihagarika neza kigatuma n’imyanda isohoka neza mu ngingo, ibyo akaba ari byo bituma gikiza rubagimpande, impyiko no kuribwa mu ngingo.
Igisura gitera amaraso kwiyongera kuko cyongera fer mu maraso, kikagira na chlorophyle nyinshi, kandi kikongera imbaraga z’abarinzi b’umubiri.
Ubushakashatsi bwerekana ko igisura cyubaka kandi kigashyushya udutsi duto, kigahagarika imyuna, aho ukoresha agatambaro gafite isuku, maze ukagashyira mu mazi y’igisura, warangiza ukagashyira mu izuru riva imyuna.
Igisura gishobora kandi no gukamya amaraso aturuka muri nyababyeyi ndetse kinifashishwa n’abakobwa kimwe n’ababyeyi bagira imihango iva cyane.
Igusura kandi kivura korera, kuribwa mu nda, macinyamyambi n’impiswi, kigabanya isukari mu mubiri, bityo nacyo kibarirwa mu miti ifasha guhangana na diyabete ndetse igisura cyongera amashereka, bityo gikenerwa cyane n’ababyeyi bonsa.
Igisura ni imboga zuzuye umuti n’intungamubiri
Inkuru dukesha Ikinyamakuru Izuba Rirashe iboneka no k’urubuga rwa interinete rwa www.e-sante.fr, avuga ko igisura ari imboga zuzuyemo intungamubiri, n’ubwo bamwe batazi ko ziribwa.


text:
Dore impamvu Yesu adusaba kwera imbuto akongeraho "nyinshi"
Yohana 15:8: Ibyo ni byo byubahisha Data, ni uko mwera imbuto nyinshi, mukaba abigishwa banjye.
Dufashe umurongo umwe wo mu butumwa bwiza bwanditswe na Yohana, ariko iyo usomye icyo gitabo cyose, usangamo indi mirongo Yesu yagiye avuga imbuto akongeraho ngo; "Nyinshi".
Noneho aho dusomye ho yatanze ubusobanuro bufatika, avuga ko ibyubahisha Data ari uko twera imbuto nyinshi. Mu yandi magambo ubwo kwubahisha Data ni ukwera imbuto nyinshi.
Ni gute Imbuto nyinshi zubahisha Data?
Ntabwo twamenya uburyo izo mbuto zubahisha Data wa twese, tutarazimenya ubwazo.
Pawulo yazirondoye mu buryo bwumvikana, igihe nawe yasabaga itorero ry’Abagalatiya kuzera.
Abagalatiya 5: 22-23: Ariko rero imbuto z’Umwuka ni urukundo, ibyishimo n’amahoro, no kwihangana no kugira neza, n’ingeso nziza no gukiranuka no kugwa neza no kwirinda. Ibimeze bityo nta mategeko abihana.
Ngurwo urutonde rw’imbuto Yesu asaba ko twera ariko tukazera ari nyinshi, kuko ari byo byubahisha Data.
Intego nyamukuru yakuye Yesu mu ijuru ni ukugira ngo umwizera wese atarimbuka ahubwo ahabwe ubugingo buhoraho, hanyuma y’ibyo ibindi byose ni inyongera. Yohana 3:16
Rero nk’uko umugambi w’Imana ku mwana w’umuntu ari ugukizwa urubanza rw’ibyaha kugira ngo azajye mu ijuru, nta kindi kintu umuntu yakora ngo gishimishe Imana ku kigero kingana n’uko yishima iyo umuntu yizeye Yesu agakizwa.
Ya mirimo yose dukora dutekereza ko Imana yishimye, burya siko yose ishimisha Imana nk’uko tubitekereza kuko akenshi tuyikorana umutima wanduye, ariko naho utakora byinshi ukaba ukijijwe neza gusa, ibindi birizana.
AGAKIZA NI IMBARAGA ZO GUKORA IMIRIMO
Ntabwo bisaba imbaraga nyinshi mu gusobanurira umuntu ukijijwe impamvu yo gukora imirimo myiza, ari nako kwera imbuto. Kuba akijijwe byonyine ni imbuto yo gukora iba iteye muri we, agakiza ntikamwemerera kwicara adakora.
Dore impamvu nyamukuru y’ibyo: Kuba ari ukugira ngo n’abandi bakizwe, icyo ni cyo cyubahisha Data, ni uko abantu bamuhindukirira, bakanga satani bakizera Yesu.
Kuba abantu b’Imana baheze mu bunyage bwa satani, ntabwo Imana yabirenza amaso ngo yishimire umudiho w’ababyinnyi batababajwe n’abantu bayo bari gupfa rubi, kubyina byakabaye bishingiye ku rukundo dukunda Imana, rukadutera no kubabazwa n’abantu bayo bari gupfa, niba ikitunezeza ari ukwibyinira gusa, ntaho dutaniye n’abandi bose babyina.
Icyakabaye impamvu yacu yo kubyina ni urukundo dukunda Imana, rudutera no gutekereza ku kababaro ifite k’abana bayo satani yaheranye. Twarangiza tukayibwira tuti: "Basi twebwe twaraje, nubwo bariya bataraza ariko turi kuberera imbuto, udufashe tubikomeze bazaza, ariko reka tukubyinire wishime ku bwacu, kuko uri Imana y’icyubahiro kandi ishoboye byose, inakiranuka!" Ibitari ibi sinzi izina ryabyo ariko ntekerezako bidafite icyo byakora ku mutima w’Imana!
Tukiri aha, nakubaza nti: "Ni iyihe mpamvu igutera gukora ibyo ukora byitwa umurimo w’Imana?"
Si ukugira ngo Imana yishime? Ibyishimo by’Imana rero uburyo bibonekamo butagoye, ni ugukiranuka no guhindurira abantu ku gukiranuka. Abo bantu bombi Bibiliya yavuze bimwe mu bihembo byabo. Ngo bazaba baka nk’inyenyeri. Daniel 12:3
Ese iyo abantu bitegereje imibereho yanjye bifuza kugira ingeso nk’izanjye? Cyangwa mbatera kurushaho kuzinukwa kuza aho ndi? Ese ab’ibisi bari kwifuza gusa nawe, cyangwa ahubwo wowe uri kwifuza ndetse ukanagerageza gusa n’ab’isi?
IMPAMVU NYAMUKURU RERO YO KWERA IMBUTO NYINSHI NI IYI:
Ni ivugabutumwa kugira ngo abantu bakizwe.
Yesu yasabye ko ubutumwa bwiza tuzabujyana bukagera ku mpera y’isi. Kandi ntabwo twese yadusigiye amatike na viza byo kugera aho hose. Ubishoboye aragenda ariko iyo nshingano si iy’abakire gusa. N’abakene bose irabareba, kuko ntiyarobanuye.
Ibyo bisobanuye iki?
Bisobanuye ko ivugabutumwa atari ugukoresha umunwa gusa, ako ni agace gato cyane k’ivugabutumwa. Ivugabutumwa rikuru ni ubuzima bwite bw’umuntu
Niba uri umukene ntuzabasha gutega indege ngo ujye kubwiriza, biragusaba kubwiriza abari hafi yawe.
Abaturanyi n’abo mubana rero ntibakeneye ko ubasomera imirongo yo muri Bibiliya kugira ngo bakizwe. Oya! Bakeneye imbuto zawe nizibaryohera bazifuza kumera nkawe, maze uhereko ubabwire Yesu bizere bakizwe. Nabo bakwigane bahindure abandi gutyo gutyooo isi yose ibone agakiza. Uzaba ukoze ibyo rya jambo rigusaba kandi abazakirizwa muri urwo ruhererekane watangije bose Imana izabaguhembera, n’ubwo abenshi uzaba utanabazi ariko Imana irabazi.
IMPAMVU YO KWERA NYINSHI RERO
Nuko n’abazikeneye ari benshi, kuko niwera nkeya zizaribwa na bakeya, abandi nibaza bakazibura bazajyana inkuru mbi nabamwe wazereye bahereko bazite.
URUGERO: Uzumva umuntu avuga ati: "Ariko rwose runaka arakijijwe, uzi ukuntu yihangana?"
Hakenewe ko wera izo kwihangana nyinshi kugira ngo abaza kugusoromaho kwihangana bose bakubone. Iyo zabaye nkeya rero dore uko bigenda:
Uwakugezeho urwo kwihangana akarubura ahita asubiza ati: "Yayayayayaaa, ntumuzi diii rekera aho, ubwo afite icyo yaragukurikiyeho, ubwo uzi ibyo yankoreye? Ihene yanjye yaramwoneye arantuka umunsi wose nan’ubu ntituvugana, none wowe uravuga!"
Icyo gihe biba birangiye wawundi ahita avuga, ati "Ese burya ni uko ateye? None se ko numva ngo arakijijwe ubwo akijijwe iki ra? Apuuu barutwa nanjye, nzigumira uko ndi!"
Urumva impamvu dukwiye kwera nyinshi? Ni uko n’abazidukeneye ho ari benshi, kandi nibazibona bagahindukirira Imana bizaba biyubahishije kuko tuzaba tuyinyagiye satani abantu bayo. Ibyo rero byubahisha Data cyane bikanamunezeza.
Aha abenshi bavuga ko ntawe unezeza abantu. Dore icyo Bibiliya ivuga, ni uko ingeso zacu nziza n’imitima itaducira urubanza bituma badutuka muri ubwo buryo bamwara, 1Petero 3: 15-16
Si ibyacu rero kubakurikirana wasanga nabo baba bakeneye izindi mbuto ngo bakizwe. Twe tugomba gukomeza tukera nyinshi, n’abaturenganya abakabona izo bakeneye bityo bagakizwa.
Ibi bintu birakomeye cyane, nta muntu ubaho wabishobora, kereka Yesu wenyine. Kugira ngo tubishobore rero, ni ukwemerera Yesu akabishoborera muri twe, kandi ni we utanga izo mbaraga. Filimoni 4:13
Ikindi ni uko n’ugerageza kubikora atari ku bwa Yesu, ameze nk’umukinnyi mwiza ariko ukinira hanze y’ikibuga. Ntagira aho atsinda igitego, ntamenyekana, ntagira n’umushima, kandi nibahamagara abakinnyi azasigara. Iyo mirimo yose igomba gukorwa kubwa Kristo, kandi igakorerwa muri Kristo, nibwo inezeza kandi ikubahisha Data, kuko ituma abantu bakizwa nabo bakaza kuri Kristo!
Nshoje ngusaba kwemerera Yesu akagushoboza kwera imbuto NYINSHI kuko ari byo byubahisha Imana!
Vedaste [email protected]


text:
Ethan, izina ry’umusore wumva abantu bose bamugirira impuhwe
Ethan ni izina rihabwa umwana w’umuhungu rifite inkomoko mu Giheburayo rikaba risobanura umuntu ufite imbaraga.
Bimwe mu biranga ba Ethan
Ethan ni izina rigezweho muri iyi minsi, usanga abantu baharaye kuryita abana babo.
Ethan ni umuntu ukunda guteta aba yumva ko abantu bose bamufitiye impuhwe. Iyo bigeze ku babyeyi be aba yahindutse nk’uruhinja kandi wenda ari umuntu mukuru.
Iyo agize ikintu akora kikagerwaho arishima akumva rwose buri wese yabimenya ndetse akamushimira.
Iyo yumva akunze ikintu niyo abandi baba babona kitamukwiriye kugikora, Ethan aragikora atitaye ku nkurikizi.
Kuva mu bwana bwe Ethan aba ari umuhanga ucukumbura kandi ureba kure. Akunda kurimba, kugaragara mu bandi no gutemberana n’inshuti.
Inenge ye ni uko ushobora kumuyobya mu buryo bworoshye kuko hari ubwo agendera mu kigare akaba yakora n’ibyo atemeraga.
Ethan ni umuntu ukunda kwiga ubuvuzi, ubucamanza, ubugenzuzi n’ibindi akora akabona koko yashyizemo ubwenge bwinshi.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
ISOMO RYA MBERE
Intangiriro y’ibaruwa ya kabiri Mutagatifu Pawulo Intumwa yandikiye Timote (2 Tim 1, 1-8)
1Jyewe Pawulo, intumwa ya Kristu Yezu ku bushake bw’Imana, kugira ngo namamaze Isezerano ry’ubugingo duherwa muri Kristu Yezu, 2kuri Timote, umwana wanjye nkunda cyane: nkwifurije ineza n’imbabazi n’amahoro biva ku Mana Data, no kuri Kristu Yezu Umwami wacu. 3Mpora nshimira Imana nkorera n’umutima ukeye, nk’uko abasokuruza banjye babigenjeje, kandi simpwema kuyambaza ijoro n’amanywa nkuzirikana. 4Iyo nibutse amarira yawe, nifuza cyane kukubona kugira ngo nezerwe.
5Niyibutsa kandi ukwemera kuri muri wowe ku buryo butihishira, kwa kundi kwabanje kuba muri nyogokuru wawe Loyida, no muri nyoko Ewunika, nkaba ntashidikanya ko kuri no muri wowe ubwawe. 6Ni cyo gituma ngusabye kwivugururamo ingabire Imana yagushyizemo, igihe nkuramburiyeho ibiganza. 7Koko rero Imana ntiyaduhaye umutima wuje ubwoba, ahubwo yaduhaye umutima wuje imbaraga, urukundo no kwitsinda. 8Ntuzagire rero isoni zo kubera Umwami wacu umuhamya, cyangwa se ngo ugire isoni kubera jyewe ufunzwe ari We nzira, ahubwo ujye ufatanya nanjye kuruhira Inkuru Nziza, ushyigikiwe n’imbaraga z’Imana.
ZABURI (Zab 96 (95), 1-2a, 2b-3, 7-Sa, 9-10a)
Inyik/ Nimugende mwamamaze mu mahanga yose ibitangaza by’Imana!
Nimuririmbire Uhoraho indirimbo nshya,
isi yose niririmbire Uhoraho!
Nimuririmbire Uhoraho, musingize izina rye.
Uko bukeye nimwogeze agakiza ke,
Nimwamamaze ikuzo rye mu mahanga,
n’ibyiza bye mu miryango yose.
Nimwegurire Uhoraho, miryango y’amahanga,
nimwegurire Uhoraho ikuzo n’ububasha,
nimwegurire Uhoraho ikuzo ry’izina rye.
Nimwunamire Uhoraho wisesuyeho ubutagatifu,
nimuhinde umushyitsi, bantu b’isi yose.
Nimuvuge mu mahanga muti «Uhoraho ni Umwami!»
IVANJILI
IBANGONDIRIMBO RIBANZIRIZA IVANJILI (1 Tim 3, 16)
Alleluya Alleluya.
Uragasingizwa Kristu:
wowe wigaragarije muri kameremuntu,
ukamamazwa mu banyamahanga, ukemerwa ku isi yose.
Alleluya.
+ Amagambo yo mu Ivanjili ntagatifu uko yanditswe na Luka (Lk 10, 1-9)
Muri icyo gihe, mu bigishwa ba Nyagasani 1ahitamo n’abandi mirongo irindwi na babiri, maze abohereza imbere ye babiri babiri, mu migi yose n’ahandi hose yajyaga kunyura. 2Arababwira ati«Imirima yeze ari myinshi, ariko abasaruzi ni bake; nimusabe rero Nyirimyaka yohereze abasaruzi mu mirima ye. 3Ngaho nimugende; dore mbohereje nk’abana b’intama mu birura. 4Ntimugire icyo mujyana, kaba agasaho k’ibiceri, waba umufuka, zaba inkweto; kandi mwirinde guhera mu nzira muramukanya. 5Urugo rwose mwinjiyemo mubanze muvuge muti “Amahoro kuri iyi nzu!” 6Nihaba umuntu w’amahoro, amahoro yanyu azamusakaraho; nahabura azabagarukira. 7Mugume muri iyo nzu, munywe kandi murye icyo babahaye, kuko umukozi akwiriye igihembo cye. Ntimukave mu nzu mujya mu yindi. 8Umugi wose muzinjiramo bakabakira: muzarye ibyo babahereje. 9Mukize n’abarwayi muhasanze, kandi mubabwire muti “Ingoma y’lmana ibari hafi”


text:
Nyuma yaho Bebe Cool ahakanye ibyamuvugwagaho,abantu benshi bagiye batanga ibitekerezo kuri iyi ngingo gusa igitekerezo cya A Pass wibazaga niba Bebe Cool icyubahiro ahabwa abona kitamuhagije kandi ko asanga biteye isoni nticyakiriwe neza na Bebe Cool kuko asanga ibyo A Pass yamuvuzeho ari ubwenge buke bwabimuteye.Yagize ati”Biterwa n’ubwenge bwawe uko bungana.Jya ubanza gutekereza kuko ibi byatuma ushyira hanze intege nke zawe”.
Igisubizo cya Bebe Cool ku magambo ya A Pass.
Bebe Cool Ssali yakomeje agira inama uyu muhanzi mugenzi we ko akwiriye kwigira ku bandi no gusenga kugira ngo abe yaba umuntu mwiza.
Src:Bigeye


text:
Haranira kubaho ufite umutima utagucira urubanza. Kampayana Jean Dieu
Mwana wanjye Timoteyo, ndakwihanangiriza nkurikije ubuhanuzi bwa kera bwahanuye ibyawe, kugira ngo buduheshe kurwana intambara nziza,
ukomeje kwizera kandi ufite umutima uticira urubanza. Uwo mutima bamwe barawuretse bahinduka bahinduka nk’inkuge imenetse ku byo kwizera. Muri abo ni Humenayo na Alekizanderi, abo nahaye Satani kugira ngo babyigireho kudatuka Imana. (1Timoteo 1 : 18-20)
Timoteyo we yakijijwe akiri umusore ahabwa impuguro na Paulo.
Paulo yaganirije Timoteo aramwubaka, akajya amuha ingero zifatika kugirango bimufashe. Abwira Timoteyo ati nkurikije ubuhanuzi bwa kera bwakuvuzweho kugirango buduheshe kurwana intambara nziza, ukomeje kwizera kandi ufite umutima uticira urubanza.
Turashima Imana ko ikomeje kutugirira neza kuba tukiri mu nzu yayo kuko hari abandi twatangiranye batakiri muri iyo nzira abagenze nabi Imana ikabaha Satani, twebwe tukiri muri iyi nzira tubishimire Imana.
Ntabwo turiho kubwa hasard ahubwo hari icyo Imana yatuvuzeho niyo mpamvu twahawe agakiza twinjizwa mu nzu y’Imana. Igitsikamutima kidufasha nuko hari abandi bagenze ukundi ariko twebwe Imana ikadufasha kubw’ubuhanuzi bwatuvuzweho tukaba tukiri muri iyi nzira.
Imana yabanye natwe mureke tuyikomezeho kandi iturinde kugenda ukundi nkuko hari abagiye bagenda ukundi. Ese uyu mwaka tumaze tuza muri nibature tugeze he?
Imyaka wamara mu Itorero ntabwo ariyo waha agaciro kuko utari mu nzira neza yagupfira ubusa ahubwo dukwiye kwita cyane kuby’iyi nzira. Tunyuzwe n’ubushuti bwo mu ijuru, kuko Imana itugirira neza bidaturutse ku bwinshi dutunze. Ikimenyetso cya mbere cy’ubuntu bw’Imana nuko tukiri mu nzu y’Imana.
Hariho abandi bagenze ukundi ndetse nabo Bibiliya ivuga ariko kuba tukiri mu nzu y’Imana ihimbazwe kandi bidutere gukomeza kwinginga Imana idukomeze twe gusubira inyuma ahubwo dukomere ku ijambo ryatuvuzweho.
KAMPAYANA JEAN DE DIEU


text:
ISOMO RYA MBERE
Ibaruwa ya mbere Mutagatifu Pawulo Intumwa yandikiye Timote (1 Tim 2, 1-8)
Nkoramutima yanjye, 1ndasaba rero nkomeje ko mbere ya byose mwakwambaza lmana, mukavuga amasengesho, mugatakamba kandi mugashimira Imana, mubigirira abantu bose. 2Dukwiye gusabira abami n’abandi bategetsi bose, kugira ngo tubone kubaho mu ituze n’amahoro, turangwa n’ubusabane ku Mana kandi dutunganiwe. 3Ngicyo ikintu gikwiye kandi kinogeye Imana Umukiza wacu, 4Yo ishaka ko abantu bose bakira kandi bakamenya ukuri. 5Koko rero Imana ni imwe rukumbi, n’umuhuza w’abantu n’Imana akaba urnwe : ni Kristu Yezu, umuntu nyirizina 6witanze ngo abe incungu ya bose. Ngicyo icyemezo cy’ugukizwa kwacu cyatanzwe igihe cyabigenewe kigeze, 7kandi nanjye ubwanjye nkaba naratorewe kuba intumwa ya kubyamamaza no kubyogeza. Ndavuga ukuri simbeshya, ndi umwarimu w’amahanga mu byerekeye ukwemera n’ukuri. 8None rero ndashaka ko abagabo bajya basenga, aho bari hose, bakerekeza ku ijuru ibiganza bizira inenge, nta mwaga cyangwa intonganya.
ZABURI (Zab 28 (27), 1a.2, 7, 8-9)
Inyik/ Nasingizwe Uhoraho,
kuko yumvise ijwi ryanjye rimutakambira !
Uhoraho ndagutabaza,
Rutare rwanjye, ntiwice amatwi !
Umva ijwi ryanjye ritakamba igihe ngutakiye,
n’igihe nerekeje ibiganza byanjye ku Ngoro yawe ntagatifu.
Uhoraho ni we maboko yanjye n’ingabo nikingira,
umutima wanjye waramwiringiye maze arantabara.
Ndasimbagizwa n’ibyishimo byansabye umutima,
maze nkamushimira muririmbira.
Uhoraho ni we mbaraga z’umuryango we,
ni we buhungiro bukiza intore ye.
Kiza umuryango wawe,
uhe umugisha abo wagize imbata zawe ;
babere umushumba, uzahore ubaragiye iteka !
IBANGONDIRIMBO RIBANZIRIZA IVANJILI (Yh 3, 16)
Alleluya Alleluya.
Imana yakunze isi cyane,
bigeza aho itanga Umwana wayo w’ikinege.
Umwemera wese agira ubugingo bw’iteka.
Alleluya.
IVANJILI
+ Luka (Lk 7, 1-10)
Muri icyo gihe, 1Yezu amaze kubwira rubanda ayo magambo yose, arahaguruka ajya i Kafarinawumu. 2Hakaba umutware w’abasirikare wari urwaje umugaragu yakundaga, yenda gupfa. 3Yumvise bavuga Yezu, amutumaho bamwe mu bakuru b’Abayahudi, ngo bamumwingingire aze gukiza umugaragu we. 4Bageze iruhande rwa Yezu bamwinginga bakomeje, baramubwira bati « Uwo muntu akwiye ko wamutabara 5kuko akunda umuryango wacu kandi ni we watwubakiye isengero. » 6Nuko Yezu ajyana na bo. Agiye kugera hafi y’urugo, umutware w’abasirikare amutumaho incuti ze ngo zimubwire ziti «Nyagasani, wikwirushya kuko ndakwiye ko wakwinjira mu nzu yanjye. 7Ni na cyo cyatumye ndatinyuka kugusanga ; ahubwo vuga ijambo rimwe gusa, umugaragu wanjye arakira. 8Erega n’ubwo ndi umuntu utegekwa, nanjye mfite abasirikare ntegeka. Iyo mbwiye umwe nti ‘Genda’, aragenda ; nabwira undi nti ‘Ngwino’, akaza ; nabwira n’umugaragu wanjye nti ‘Kora iki’, akagikora. » 9Yezu yumvise ayo magambo, aramutangarira cyane ; ahindukirira abantu bari bamukurikiye, arababwira ati « Ndababwira ukuri : no muri Israheli nta kwemera gukomeye nk’uku nigeze mpabona.» 10Nuko abari batumwe bahindukiye, basanga umugaragu yakize rwose.


text:
Nitwa Mugabo nkaba ndi umugabo wubatse mfite umugore wanjye nishimira cyane Gihozo twabyaranye abana babiri Teta na Ganza. Kugirango njye kubana na Gihozo twanyuze mu nzira ndenge n’intambara itoroshye ariko amaherezo icyo Imana yifatanyirije ntawabashije kugitandukanya.
Tujya guhura bwa mbere hari mu 1991 ubwo twatangiraga amashuri yisumbuye mu Ishuri rya Mutagatifu Kristu Umwami ry’i Nyanza, twigana mu ishuri rimwe ndetse tunicarana ku ntebe.
Twembi twari abahanga mu ishuri bityo tugahorana mu masomo ari nako dufatanya muri byose. Buri wese mubo twiganaga yatwibazagaho kubera ubufatanye twari dufitanye kuburyo iyo wakeneraga umwe muri twe wabazaga undi.
Gihozo kuva mu bwana bwe yari umukobwa ucisha make, wubaha abantu kandi akaba umunyamakenga uhambaye ari nabyo byatumye ubucuti busanzwe twari dufitanye bwaje kuvamo urukundo rwatangarirwaga na buri wese mubo twiganaga ndetse n’abayobozi b’ishuri kuko wa mugani ngo umutima ukunda ntiwihishira byaje kumenywa na buri wese.
Gusa nta kibazo urukundo rwacu rwateraga abayobozi kuko njye na Gihozo twari intiti mu ishuri kandi tukagira amakenga ngo tutarangara bikatuviramo gutsindwa. Ubufatanye twagiraga mu masomo yacu nabwo bwari inkingi ikomeye twari twarubakiyeho.
Byabaye ngombwa ko urukundo rwacu rugera no ku babyeyi bacu ndetse babanza no kurwishimira ariko nyuma siko byaje gukomeza kuko ahagana mu 1993 hatangiye kuza ibibazo by’amoko mu rukundo rwacu aho mu muryango wanjye batangiraga kumbuza amahoro ngo nkundana n’inyenzi, ibyo bikantera agahinda cyane kuko nakundaga Gihozo nawe nzi neza ko namutwaye umutima.
Nyuma y’uko ivangura ry’amoko ritangiye gusakara mu mashuri aho umukunzi wanjye yatangiraga gutotezwa ngo ni umututsikazi, narababaye cyane ntangira no kujya mukingira ikibaba dore ko na bagenzi banjye twiganaga batari banyoroheye ngo nkundana n’inyenzi. Ibi byo ni birebire cyane uzi neza uko byari byifashe icyo gihe niwe ubyumva neza.
Nyuma gato mu 1994 ubwo amaraso yatangiraga kumeneka ku butaka bw’u Rwanda nabonye ko nta kundi nshobora kuzavutswa uwo nihebeye bityo kuko nari umwana mukuru mu muryango w’iwacu kandi ababyeyi banjye banyubaha, niyemeje kubicaza nkabashyiraho igitsure(barantinyaga cyane kuko muri icyo gihe kwiga amashuri yisumbuye byabonaga bake) mbabwiza ukuri ko nkunda cyane Gihozo kandi aho kugirango mubure tuzapfana.
Ibyo byatumye banyumva bemera ko nzana Gihozo tukabana mu rugo kuko we n’umuryango we bahigwaga bukware bityo turanahungana n’ubwo bitari byoroshye kuko hari ubwo twahuraga n’abamuzi bagashaka kumwica ariko njye n’umuryango wanjye tukamurwanira ishyaka twemeza ko ari mushiki wanjye bamwitiranije.
Gusa n’ubwo twari mu bihe bibi urukundo twari dufitanye ntirwabashaga kwihishira kuko hari aho twageraga tugasomagurana bakadukeka amababa. Kubera uburanga n’inseko bya Gihozo kandi ibirura byari byinshi bishaka kumuntwara.
Nyuma y’iyo ntambara ikomeye noneho nyuma twarwanye intambara nyayo y’amoko kuko ba data wacu bari barishe muri jenoside bigatuma banga cyane Gihozo ngo bene wabo barabafungishije ari nako imiryango ya Gihozo yari yarakamejeje ngo ntakabane n’abicanyi.
Byari bikaze cyane ariko njye n’uwo nihebeye twakoreshwaga n’urukundo bikadufasha kwihanganira ibitugerageza. Rimwe naje gufatanwa na data wacu batujyana kudufunga ariko njye bari banyitiranije na mukuru wanjye w’aho kwa data wacu ariko nyine nararenganye ndafungwa.
Gihozo nawe ntiyatuje ngo yicare ubusa ahubwo yabyirutsemo kugeza mfunguwe ariko mazemo umwaka n’amezi 3. Aho sinabitindaho ngirango murumva uko kuri buri umwe byari byifashe.
Nyuma y’ibyo byose twakomeje iby’urukundo rwacu ruruhije kugeza aho twaje guhunga imiryango yacu tujya kwibera mu Buhorandi ari naho twibera na n’ubu. Iby’urukundo rwacu ni birebire ariko ntawabivuga ngo abirangize.
Kuri ubu dufite umuryango umeze neza njye n’urubavu rwanjye ndetse n’abana bacu Teta na Ganza.
Urukundo rwanjye na Gihozo ni ubuhamya bukomeye turatira buri wese ngo amenye ko urukundo rubaho, urukundo rwihangana, rwitanga, rutavangura ariko ikiruta byose ngo bamenye ko gukundana by’ukuri bigorana ariko bigatanga umunezero kuruta byose!


text:
Guverineri w’iyi ntara, Alphonse Munyantwari yabigarutseho mu birori byo kwizihiza yubile y’imyaka 75 iri torero rimaze, byabereye mu Karere ka Nyamasheke ku wa 13 Kanama 2017, rikaba ari ho ryaboneye izuba.
Itorero Methodiste Libre ryageze mu Rwanda mu mwaka wa 1942, urusengero rwa mbere rwubakwa i Kibogora mu murenge wa Kanjongo mu karere ka Nyamasheke.
Guverineri Munyantwari wifatanyije n’abakirisitu muri ibi birori yashimye abayobozi b’iri torero ku bw’ibikorwa bizanira abaturage imibereho myiza bagezeho birimo amashuri, amavuriro, abasaba ko ibyishimo bafite byababera imbaraga zo gukomeza gukora ibindi mu gihe kiri imbere.
Yagize ati “Ni umwanya wo gushimira abayobozi b’itorero kuva ku bamisiyoneri, abasenyeri n’abakirisito ku mvune no kwitanga bagize mu byo bagezeho ariko ni n’umwanya wo gutekereza no gukura imbaraga mu byakozwe hagakorwa ibirenzeho mu gihe kiri imbere.”
Uhagarariye Itorero Methodiste Libre ku isi, Bishop Dr. Joab Lohara yashimye abayobozi b’inzego za leta bifatanyije na ryo muri ibyo birori ndetse ashima Imana yarishyigikiye mu bihe bikomeye ryanyuzemo.
Umuvugizi w’Itorero Methodiste Libre mu Rwanda, Kayinamura Samuel yavuze ko bishimira ko ryakuze mu buryo bw’umwuka no mu bijyanye n’imbiereho myiza y’abakirisito.
Ati “Twishimiye ko itorero ryakuze mu buryo bw’umwuka no mu by’umubiri, abakirisito bacu bafite imibereho myiza, dufite insengero mu gihugu hose ndetse twaguye n’imbago tugera muri Uganda aho tumaze kwimika umwepesikopi wa mbere.”
Umwe mu bakirisito bamaze igihe kinini muri iri torero yambwiye IGIHE ko na we ryamuteje imbere aho abasha kurihira abana amashuri abikesha akazi yahawe mu bitaro bya Kibogora n’inka yorojwe.
Itorero rya Methodiste Libre mu Rwanda rifite insengero 675 mu turere twose tw’igihugu rikagira amashuri y’incuke 35, abanza 63, ayisumbuye 23, ay’imyuga 4 ndetse na kaminuza imwe(Kibogora Polytechnic).Rifite kandi ibitaro bya Kibogora, ibigo nderabuzima 7, amavuriro mato 12.


text:
Jya wishimira imico ya Yehova mu buryo bwuzuye
“Nimwigane Imana nk’abana bakundwa.”—EFE 5:1.
1. (a) Ni iyihe mico ya Yehova Umukristo ashobora gutekerezaho? (b) Gusuzuma imico y’Imana bizatugirira akahe kamaro?
IYO utekereje ku mico ya Yehova, ni iyihe ihita ikuza mu bwenge? Abenshi muri twe batekereza ku rukundo, ubutabera, ubwenge n’imbaraga. Icyakora, tuzi ko Yehova afite indi mico myinshi ihebuje. Mu by’ukuri, hari imico ya Yehova irenga 40 yagiye ivugwa mu bitabo byacu. Gusuzuma iyo mico mu gihe twiyigisha Bibiliya cyangwa mu gihe cya gahunda y’iby’umwuka mu muryango, bizatuma tumenya byinshi kuri Yehova. Ibyo bizatumarira iki? Bizatuma turushaho kwishimira Data wo mu ijuru. Kurushaho kwishimira Yehova na byo bizatuma tugira icyifuzo gikomeye cyo kumwegera no kumwigana.—Yos 23:8; Zab 73:28.
2. (a) Tanga urugero rugaragaza uko twarushaho kwishimira imico ya Yehova. (b) Ni iki tuzasuzuma muri ibi bice bitatu?
2 “Kwishimira” ikintu bisobanura iki? Nk’uko tuzabibona muri ibi bice, bisobanura kumenya agaciro nyako ikintu gifite. Umuntu agenda arushaho kwishimira ikintu buhoro buhoro. Reka dufate urugero rw’ibyokurya. Iyo tugiye kurya ibyokurya bwa mbere, tubanza gushimishwa n’impumuro yabyo, bikarushaho kuturyohera uko tugenda tubirya, maze twazabyitekera bikaba akarusho. Mu buryo nk’ubwo, turushaho kwishimira umuco runaka wa Yehova iyo tuwumenye, tukawutekerezaho, hanyuma tukawigana (Efe 5:1). Intego y’iki gice n’ibindi bibiri bikurikira ni ukudufasha kurushaho kwishimira indi mico y’Imana tudakunda gutekerezaho cyane, itari ya yindi y’ingenzi. Tuzagenda dusuzuma icyo buri muco usobanura, uko Yehova awugaragaza, n’ukuntu twawugaragaza tumwigana.
YEHOVA YISHYIKIRWAHO
3, 4. (a) Umuntu wishyikirwaho aba ameze ate? (b) Yehova atwizeza ate ko yishyikirwaho?
3 Nimucyo mbere na mbere dusuzume umuco wo kwishyikirwaho. Ubwirwa n’iki ko umuntu yishyikirwaho? Ushobora kuvuga uti “aba agwa neza, wamukenera ukamubona, kandi kumuvugisha bikaba byoroshye.” Akenshi umenya niba umuntu yishyikirwaho cyangwa atishyikirwaho iyo wumvise ibyo avuga kandi ukitegereza ibimenyetso by’umubiri akora, n’uko ameze mu maso.
4 Yehova agaragaza ate ko yishyikirwaho? Nubwo ari Umuremyi ushobora byose w’ijuru n’isi, atwizeza ko yiteguye kumva amasengesho yacu no kuyasubiza. (Soma muri Zaburi ya 145:18; Yesaya 30:18, 19.) Dushobora gusenga Imana igihe icyo ari cyo cyose n’aho twaba turi hose, kandi tukamara igihe dushatse cyose. Dushobora kuyegera twisanzuye, tuzi ko bitayirakaza (Zab 65:2; Yak 1:5). Iyo Ijambo ry’Imana risobanura uko Yehova ateye, rikoresha amagambo ubusanzwe akoreshwa ku bantu, kugira ngo rigaragaze ko yifuza ko tumwishyikiraho. Urugero, Dawidi umwanditsi wa zaburi yaranditse ati “amaso ya Yehova ari” kuri twe kandi ‘ukuboko kwe kw’iburyo kuradukomeza’ (Zab 34:15; 63:8). Umuhanuzi Yesaya yagereranyije Yehova n’umwungeri agira ati “azateranyiriza abana b’intama hamwe akoresheje ukuboko kwe, kandi azabatwara mu gituza cye” (Yes 40:11). Tekereza nawe! Yehova yifuza ko tuba hafi ye nk’uko akana k’intama kaba kameze mu gituza cy’umwungeri wita ku ntama ze. Mbega ukuntu dufite Data wishyikirwaho! Twakwigana dute uwo muco wa Yehova?
UMUCO W’AGACIRO KENSHI
5. Kuki ari iby’ingenzi ko abasaza baba abantu bishyikirwaho?
5 Mu gihe gishize, Abahamya barangwa n’umwete bo ku migabane itandukanye barabajijwe bati “ni uwuhe muco uruta indi yose uba wifuza ko umusaza yagira?” Abenshi barashubije bati “yagombye kuba ari umuntu wishyikirwaho.” Birumvikana ko buri Mukristo akeneye kwitoza kugaragaza uwo muco mu buryo bwuzuye, ariko abasaza ni bo cyane cyane bagomba kuba abantu bishyikirwaho (Yes 32:1, 2). Hari mushiki wacu wasobanuye impamvu yumva ko uwo muco ari uw’ingenzi cyane, agira ati “iyo umusaza yishyikirwaho ni bwo gusa tuba dushobora kungukirwa n’indi mico myiza aba afite.” Ese ibyo yavuze ntibihuje n’ukuri? Ariko se, ni iki gituma umuntu yishyikirwaho?
6. Ibanga ryo kuba umuntu wishyikirwaho ni irihe?
6 Ibanga ryo kuba umuntu wishyikirwaho ni ukwita ku bandi ubikuye ku mutima. Iyo umusaza yita ku bandi kandi akaba yiteguye kubafasha, abavandimwe na bashiki bacu, hakubiyemo n’abakiri bato, bamwisanzuraho (Mar 10:13-16). Carlos ufite imyaka 12 yaravuze ati “njya nitegereza abasaza mu Nzu y’Ubwami, baseka kandi bafasha abandi, nkumva ndabibakundiye.” Ariko kandi, ntibihagije ko umusaza avuga ko yishyikirwaho; ahubwo aba agomba kubigaragaza (1 Yoh 3:18). Yabigaragaza ate?
7. Kuki kwambara agakarita k’ikoraniro akenshi bituma abantu bumva bashaka kutuvugisha, kandi se ibyo bitwigisha iki?
7 Tekereza kuri uru rugero: Vuba aha, hari umuvandimwe wari wambaye agakarita k’ikoraniro igihe yari mu ndege avuye mu ikoraniro ryari ryabereye mu kindi gihugu. Ubwo umukozi wo mu ndege yabonaga amagambo yari kuri ako gakarita yagiraga ati “Ubwami bw’Imana nibuze,” yabwiye uwo muvandimwe ati “yego rwose nibuze. Turi bubiganireho mu buryo burambuye.” Nyuma yaho, yaganiriye n’uwo mukozi wo mu ndege, kandi yemera gufata amagazeti yacu. Ibintu nk’ibyo byabaye kuri benshi muri twe. None se, kuki agakarita k’ikoraniro gatuma abantu bumva bashaka kutuvugisha? Ni ukubera ko mu buryo runaka kabwira abantu kati “ntimunyishishe. Nimumbaze aho ngiye.” Ako gakarita ni ikimenyetso cyereka abantu ko twiteguye kubabwira imyizerere yacu. Mu buryo nk’ubwo, abasaza b’Abakristo bifuza kugaragaza ibimenyetso bibwira bagenzi babo bahuje ukwizera biti “ntimunyishishe.” Bimwe muri ibyo bimenyetso ni ibihe?
8. Abasaza bagaragaza bate ko bita ku bandi babikuye ku mutima, kandi se ibyo bifasha bite abagize itorero?
8 Nubwo imico igenda itandukana bitewe n’igihugu, muri rusange iyo tumwenyuriye abavandimwe na bashiki bacu, tukabaha umukono tubagaragariza ko tubishimiye cyangwa tukabasuhuzanya urugwiro, tuba tubagaragariza ko tubitayeho tubikuye ku mutima. Ni nde wagombye gufata iya mbere? Reka turebe urugero Yesu yatanze. Matayo avuga ko igihe Yesu yahuriraga hamwe n’abigishwa be, ‘yabegereye akavugana na bo’ (Mat 28:18). Mu buryo nk’ubwo, muri iki gihe abasaza bafata iya mbere bakegera bagenzi babo bahuje ukwizera maze bakabavugisha. Ibyo bifasha bite abagize itorero? Mushiki wacu w’umupayiniya ufite imyaka 88 yagize ati “iyo ninjiye mu Nzu y’Ubwami abasaza bakamwenyurira kandi bakambwira amagambo ateye inkunga, bituma numva mbakunze.” Hari undi mushiki wacu w’indahemuka na we wagize ati “iyo ngeze ku materaniro umusaza akampa ikaze amwenyura, kuri jye biba bifite agaciro kenshi.”
BISHYIKIRWAHO KANDI BAKABONEKA
9, 10. (a) Ni uruhe rugero rwiza Yehova aduha? (b) Ni iki abasaza bakora kugira ngo baboneke mu gihe abandi babakeneye?
9 Uko bigaragara, ntidushobora kuba abantu bishyikirwaho niba tutaboneka. Yehova aduha urugero rwiza mu birebana n’ibyo. Bibiliya igira iti ‘ntari kure y’umuntu wese muri twe’ (Ibyak 17:27). Uko abasaza bashobora kuboneka mu gihe abandi babakeneye, ni ukugena igihe mbere na nyuma y’amateraniro kugira ngo baganire n’abavandimwe na bashiki bacu, baba abakiri bato n’abakuze. Hari umuvandimwe w’umupayiniya wavuze ati “iyo umusaza w’itorero ambajije uko merewe, hanyuma agahagarara akantega amatwi, numva nkunzwe.” Mushiki wacu umaze imyaka hafi 50 akorera Yehova, yaravuze ati “abasaza bafata akanya bakamvugisha nyuma y’amateraniro batuma numva mfite agaciro.”
10 Birumvikana ko abungeri b’Abakristo baba bafite izindi nshingano bagomba kwitaho. Ariko ku materaniro, intego yabo y’ibanze yagombye kuba iyo kwita ku ntama.
YEHOVA NTAROBANURA KU BUTONI
11, 12. (a) Kutarobanura ku butoni bisobanura iki? (b) Ni mu buhe buryo Yehova atubera icyitegererezo mu birebana no kutarobanura ku butoni?
11 Kutarobanura ku butoni ni undi muco uhebuje wa Yehova. Kutarobanura ku butoni bisobanura iki? Bisobanura kutagira uwo ubera, kutagira urwikekwe cyangwa kudatonesha abantu bamwe ngo ubarutishe abandi. Kutarobanura ku butoni by’ukuri bikubiyemo ibi bintu bibiri: ibyo umuntu atekereza n’ibikorwa bye. Kuki ibyo byombi ari ngombwa? Ni ukubera ko iyo umuntu atarobanura abantu mu mutima we ari bwo gusa aba ashobora kubitaho bose nta we yirengagije. Mu Byanditswe by’ikigiriki bya gikristo, amagambo ngo ‘kutarobanura ku butoni’ afashwe uko yakabaye asobanura “kutita ku isura,” ni ukuvuga kutarutisha umuntu uwundi (Ibyak 10:34; Kingdom Interlinear). Ku bw’ibyo, umuntu utarobanura ku butoni ntiyita ku kuntu umuntu agaragara inyuma cyangwa imimerere arimo, ahubwo yita ku mico iranga uwo muntu.
12 Yehova ni we cyitegererezo mu birebana no kutarobanura ku butoni. Ijambo rye rivuga ko ‘atarobanura ku butoni’ kandi ko ‘atagira uwo arenganya.’ (Soma mu Byakozwe 10:34, 35; Gutegeka kwa Kabiri 10:17.) Hari ibintu byabaye mu gihe cya Mose bibigaragaza.
13, 14. (a) Ni ikihe kibazo abakobwa batanu ba Selofehadi bahuye na cyo? (b) Yehova yagaragaje ate ko atarobanura ku butoni?
13 Mbere y’uko Abisirayeli binjira mu Gihugu cy’Isezerano, hari abakobwa batanu bavaga inda imwe bahuye n’ikibazo. Icyo kibazo cyari ikihe? Bari bazi ko umuryango wabo, kimwe n’indi miryango y’Abisirayeli, wagombaga guhabwa gakondo ya se (Kub 26:52-55). Ariko kandi, se w’abo bakobwa witwaga Selofehadi wari uwo mu muryango wa Manase, yari yarapfuye. Mu buryo buhuje n’Amategeko, abahungu ba Selofehadi ni bo bari bafite uburenganzira bwo guhabwa gakondo, ariko yari yarabyaye abakobwa gusa (Kub 26:33). Ese ko nta muhungu wari muri uwo muryango ngo ahabwe iyo gakondo, yari guhabwa bene wabo maze abo bakobwa bagasigarira aho?
14 Abo bakobwa batanu basanze Mose baramubaza bati “none se izina rya data rizasibangane mu muryango we bitewe n’uko atabyaye abahungu?” Baramwinginze bati “nimuduhe gakondo mu bavandimwe ba data.” Ese Mose yaba yarababwiye ati “iryo tegeko nta cyo narihinduraho?” Oya, ‘yajyanye icyo kibazo imbere ya Yehova’ (Kub 27:2-5). Byaje kugenda bite? Yehova yabwiye Mose ati “ibyo abakobwa ba Selofehadi bavuga ni ukuri. Ugomba kubaha gakondo mu bavandimwe ba se, kugira ngo gakondo ya se ibe iyabo.” Hari ikindi Yehova yakoze. Yabwiye Mose kongera mu Mategeko irigira riti “umuntu napfa nta muhungu asize, gakondo ye muzayihe umukobwa we” (Kub 27:6-8; Yos 17:1-6). Kuva icyo gihe, Abisirayelikazi bose bari guhura n’ikibazo nk’icyo bari kuba bafite itegeko ribarengera.
15. (a) Yehova afata ate abagize ubwoko bwe, ndetse n’abatagira kirengera? (b) Ni izihe nkuru zindi za Bibiliya zigaragaza ko Yehova atarobanura ku butoni?
15 Uwo wari umwanzuro mwiza wagaragazaga kutarobanura ku butoni. Yehova yubashye abo bakobwa batari bafite kirengera, nk’uko yubahaga abandi Bisirayeli bari bamerewe neza (Zab 68:5). Iyo ni imwe gusa mu nkuru nyinshi za Bibiliya zigaragaza ko Yehova yita ku bagaragu be bose atarobanuye ku butoni.—1 Sam 16:1-13; Ibyak 10:30-35, 44-48.
DUSHOBORA KWIGANA YEHOVA
16. Ni iki cyadufasha kwigana umuco wa Yehova wo kutarobanura ku butoni?
16 Twakwigana dute umuco wa Yehova wo kutarobanura ku butoni? Wibuke ko kutarobanura ku butoni bikubiyemo ibintu bibiri. Iyo tutarobanura abantu mu mitima yacu ni bwo gusa tuba dushobora kubitaho nta we twirengagije. Mu by’ukuri, buri wese muri twe aba atekereza ko atagira urwikekwe kandi ko atarobanura ku butoni. Ariko kandi, dushobora kwemera ko kwisuzuma tutibereye kugira ngo tumenye uko dufata abandi, atari ko buri gihe biba byoroshye. Ku bw’ibyo se, twakora iki kugira ngo tumenye niba tuzwiho kuba tutarobanura ku butoni? Igihe Yesu yashakaga kumenya uko abantu bamuvugaga, yabajije incuti ze magara ati “abantu bavuga ko Umwana w’umuntu ari nde?” (Mat 16:13, 14). Kuki utakwigana urwo rugero rwa Yesu? Ushobora kubaza incuti yawe yiringirwa niba abantu babona ko utarobanura ku butoni. None se ikubwiye ko ukirobanura ku butoni ushingiye ku ibara ry’uruhu cyangwa urwego rw’imibereho, ni iki wagombye gukora? Jya usenga Yehova ushyizeho umwete maze umubwire agufashe guhindura uko ufata abandi, bityo urusheho kwigana umuco we wo kutarobanura ku butoni.—Mat 7:7; Kolo 3:10, 11.
17. Ni mu buhe buryo twagaragaza ko tutarobanura ku butoni?
17 Mu itorero rya gikristo, tugaragaza ko twifuza kwigana umuco wa Yehova wo kutarobanura ku butoni twubaha abavandimwe na bashiki bacu bose, kandi tukabagaragariza ineza yuje urukundo. Urugero, mu gihe dushatse kwakira abashyitsi, twagombye gutumira abantu b’ingeri zose, hakubiyemo abo tudahuje umuco, abakene, imfubyi cyangwa abapfakazi. (Soma mu Bagalatiya 2:10; Yakobo 1:27.) Ikindi kandi, mu gihe dukora umurimo wo kubwiriza iby’Ubwami, twirinda kurobanura ku butoni tukageza ubutumwa bwiza ku bantu b’ingeri zose, harimo n’abanyamahanga. Twishimira kuba dushobora kubona ibitabo by’imfashanyigisho za Bibiliya mu ndimi zigera kuri 600. Rwose iyo ni gihamya y’uko tutarobanura ku butoni.
18. Uzagaragaza ute ko wishimira ko Yehova yishyikirwaho kandi ntarobanure ku butoni?
18 Koko rero, iyo dufashe akanya tugatekereza ukuntu Yehova yishyikirwaho kandi ntarobanure ku butoni, turushaho kumukunda. Urwo rukundo rwagombye gutuma twigana imico ye mu buryo bwuzuye, tukayigaragaza mu mibanire yacu n’abo duhuje ukwizera ndetse n’abo tubwiriza.


text:
Ubumwe bw’Abanyarwanda ni bwo bwabaye umusingi u Rwanda rwubakiyeho. Mu 1994 nyuma ya Jenoside yakorewe Abatutsi n’urugamba rwo kubohora u Rwanda rwayihagaritse, hari ikibazo gikomeye cyo kugarura ubumwe n’ubwiyunge bw’Abanyarwanda bari bafite ibibazo bikomeye kandi bihebye.
Mu rwego rwo gutangiza ku mugaragaro ihuriro ry’Ubumwe n’Ubwiyunge mu Karere ka Gakenke, kuri uyu wa kane tariki ya 08 Kamena 2017, Minisitiri w’Ubutegetsi bw’Igihugu Kaboneka Françis yavuze ko iri huriro ari ukubaka ubumwe bw’Abanyarwanda ariko ari n’uburyo bwo kubaka igihugu cyacu mu buryo bw’iterambere.
Yakomeje ababwira ko iri huriro barimo kandi bagiye gutangiza uyu munsi, byoroshye kubera ko bafite aho bahera, bafite imbaranga kandi hari ibikorwa. Icyo basabwa n’uko mu myaka irimbere bazabibuka nkabatangije ihuriro ry’ubumwe n’ubwiyunge ryo guca amacakubiri, ryo guteza imbere igihugu cyacu, ndetse no kubaka ubumwe bw’abanyarwanda muri aka Karere ka Gakenke.
Minisitiri w’Ubutegetsi bw’Igihugu yasabye abitabiriye iki gikorwa cyo gutangiza ihuriro ry’ubumwe n’ubwiyunge mu Karere ka Gakenke, Abayobozi bakiri mu myanya n’abari Abayobozi gukoresha iri huriro no kuribyaza umusaruro.
Mugemangango Epaphodite wayoboye icyari Akarere ka Bukonya guhera mu mwaka wa 2003 kugera 2005 ndetse akanayobora Akarere ka Gakenke kuva umwaka wa 2006 kugera 2008 yavuze ko yayoboye Akarere ka Bukonya mu bihe bikomeye hari ibibazo byinshi by’intambara y’abacengezi twari tuvuyemo ariko umusanzu twatanze n’uko twakoze ibishoboka byose kugira ngo abaturage tubereke inzira nyayo Igihugu cyiyemeje kugenderaho kandi inzira igamije kubateza imbere mu bwisanzure ndetse no mu mutekano usesuye.
Akomeza avuga ko kuba uyu munsi twahuriye muri iri huriro ry’ubumwe n’ubwiyunge mu Karere ka Gakenke bishimishije, ko tugomba kumenya gukora ishingano zacu , tukamenya kandi ko tugomba gufata umuyoboro w’ubumwe n’ubwiyunge twatojwe na Nyakubahwa Perezida wa Repubulika Paul Kagame kugira ngo dushobore guteza imbere Akarere kacu byumwihariko ndetse n’Igihugu muri rusange.
Hakizayezu Pierre Damien wayoboye Akarere ka Gakenke kuva mu mwaka wa 2008 kugeza 2011 avuga ko iri huriro ribaha ishusho rikomeye cyane mu miyoborere y’Igihugu cyacu ndetse n’Akarere ka Gakenke byumwihariko.
Akomeza avuga ko Abayobozi twayoboye Akarere nkuko bigaragara nyuma ya Jenoside yakorewe abatutsi 1994, twahayoboye mu bihe binyuranye ibihe bitandukanye ariko kuba uyu munsi twese duhura biduha umwanya wo kugira ngo tuzirikane twese iyo nzira twanyuzemo ndetse binaduhe n’isano dufitanye kuba twaragize urwo ruhererekane.
Ubumwe n’ubwiyunge mu Rwanda n’inking ikomeye izindi ngamba zubakiraho, bikaba n’umusingi wo kurwanya amacakubiri y’uburyo bwose ndetse nivangura byaranze amateka y’u Rwanda uko ibihe byagiye bisimburana.
Muri depliant yahawe abagize iri huriro yakozwe muri Gicurasi 2017, komisiyo y’ubumwe n’ubwiyunge igaragaza ko igipimo cy’ubwiyunge mu Rwanda Abanyarwanda bahamya ko ubwiyunge bwabo bugeze kuri 92,5%.
Gikwerere Patrick
&


text:
70% by’uburyo aba client bitabira guhahira iwawe bifitanye isano n’uko ubafata. Menya byinshi kuba client
Business yose burya gutera imbere biri mu maboko y’abagura, abagurira iwawe, abahahira iwawe. Uburyo wakira aba client, biri mu bintu byinshi. Ese umu client uje akugana umwakira ate? iyo amaze kugera iwawe ni iki umukorera ngo agubwe neza? Ese service akwifuzaho ayibona mu gihe kingana iki? Inyigo yakozwe n’urubuga rwa accenture wasoma ukanze aha muri service zitangwa aho umukiriya yumva anyuzwe 100% usanga ari 23% mu batanga service babasha kwemeza umu client akumva aranyuzwe naho abandi 77% bose ntibanyura umu client uko byagakwiriye
Uburyo wita kuba Client ni inzira nziza yo guhangana n’abo muri guhatana muri iyo business yawe
Ntibyoroshye kuba wabona business wakora wenyine ntawundi uyikora. Muri iki gihe kuko abantu bose baba bashaka amafaranga, ibyo uzakora byose hari undi uzahita abyigana cyangwa se arwana ngo niba ubimusanzemo akomeze akujye imbere.
Mu rugamba rwo guhatana n’abo mukora business imwe rero, ibanga ryo gutsinda kuri wowe burya ni uburyo ufata aba client. Ushobora gutekereza ko igishishikaje aba client aruko ugurisha kuri make… Yego nabyo harubwo byagufasha ariko mbere yo guhatana ugabanya ibiciro, hatana utanga service kumu client iruta iyo abona ahandi.
Kwita ku ba client ntibituma bakunda gusa business yawe ahubwo bituma bitegura kuba bakwishyura kandi bakishyura neza bakaguha amafaranga batijujuta
Kwigarururira imitima y’aba client ubinyujije mu kubaha service nziza bituma bakunda business yawe, bagakunda ibyo ubagurishaho no kuza kubigurira iwawe, ariko igikomeye bibakuramo kumva ko iyo bahahiye iwawe baba bahenzwe.
Kuba umu client wamukuramo icyo kumva ko uri kumuhenda bigufitiye inyungu kuko nibyo bizubaka bikomeye business hagati yawe n’uwo mu client aho bizageraho akajya akuzanira aba client utamuhamagaye.
Birahendutse kwita ku mu client ukamugumana kuruta kumuha service mbi akagenda witeze ko uzabona undi mu client umusimbura
Inyigo yakozwe ushobora gusoma ukanze aha yagaragaje ko igiciro cyo kubona undi mu client mushya kiri hejuru hagati y’inshuro 6 na 7 ugereranije n’igiciro cyo kugumana umu client waguriye iwawe
Muri business zawe ita ku kugumana abo ba client baguhisemo, barinde kuba wabahomba ngo bigire ahandi.
Umu client unyuzwe biroroshye akwamamariza ku buntu inyigo igaragaza ko yashishikariza abantu kuza guhaha iwawe kuva kuri 1 kugera ku 9
Umu client unyuzwe ni amahirwe atagira ingano uba ugize kuko kuba wamuhaye service akanyurwa, ibyo gusa biba bishobora gutuma ashishikarira kubwira business yawe abandi ndetse akabashishikariza kuza kugura, kuza guhaha. Ibyo bikugabaniriza amafaranga wari gutanga ushakisha aba client bishyashya ndetse bikakongerera inyungu wabaraga kumu client umwe, kuko wawundi umwe aba agiye kukuzanira abandi.
Nka mucuruzi.com twahisemo gukora iyi nyandiko, kugirango twongere twibutse abasomyi bacu ibanga ryo kwita ku mu client, kuko burya umu client unyuzwe niwe ubukungu bwawe bwihishemo.
Byanditswe na : UKURI Jean Claude


text:
I. Byifashe gute?
Muri iki gihe hari imvugo ikunda kumvikana inshuro nyinshi cyane mu banyanda hirya no hino ariko cyane cyane ikumvikana mu barwanya ubutegetsi bwa FPR . Iyo mvugo igira iti:” Fpr irananiwe”, “FPR yananiwe kugera ku ntego yari yarihaye”, “Fpr ntiyitaye ku banyarwanda”, “Fpr ibeshejweho n’ikinyoma”, n’izindi nyinshi. Uyu munsi rero nkaba ndi bwibande kuri ziriya mvugo ebyiri zibanza nk’uko umutwe w’inkuru ubivuga.
Ubusanzwe bavuga ko umuntu “yananiwe” ikintu runaka, iyo “yakigegerageje” afite umugambi wo kugikora ”kikanga”, aho niho bavuga ko YANANIWE. Sinzi rero ko wavuga ko umuntu yananiwe amashuri atarigeze anayakandagiramo na rimwe cg ngo uvuge ko ibiryo byamunaniye kandi ntabyo yigeze ahabwa ngo abirye bimunanire cg abimire bigaruke,... muri make umuntu ananirwa ikintu runaka ari uko mu by’ukuri yagize ubushake n’umutima byo kugikora ariko noneho kikamwangira (aka ya ndirimbo ngo icyangiye umuntu gitera agahinda), aho niho wavuga ko CYAMUNANIYE, Ariko ntiwabona umuntu ari guhinga ngo uvuge ko yananiwe kurira igiti kandi ntacyo yigeze ashaka kurira ndetse nta n’igiti na kimwe kiri aho!
Muri make rero, kimwe mu bibazo by’ingutu kigaragara buri gihe mu mashyaka menshi yitwa ko arwanya leta ya FPR na politiki yayo, ni uko ayo mashyaka usanga yibeshya ko azi FPR ariko mu by’ukuri iyo usesenguye neza imvugo na programe politiki z’ayo mashyaka ubona neza ko amenshi atazi FPR na gato kandi ko atanasobanukiwe na busa imikorere yayo; andi ugasanga azi FPR ariko nanone ugasanga ahenshi akigendera ku rujijo n’ibinyoma byayo.
Ibyo rero bitera impungenge kuko wibaza uko ayo mashyaka azagera ku ntego zayo zo gutsinda no kwirukana iyo FPR bikakuyobera kuko ubusanzwe bizwi ko bigoye cyane yemwe ahari bitanashoboka ko warwanya ngo utsinde ikintu utazi kandi utanasobanukiwe.
Sindi busubire mu mateka ya FPR kuko sicyo cyanzinduye, uwayashaka yayabona henshi ku mbuga zitandukanye, icyo ndi bwibandeho ni ukugaragaza imyumvire ndetse n’imyemerere abashinze FPR bari bafite ndetse n’uko bumvaga u Rwanda rugomba kuyoborwa icyo gihe nyine bayishingaga(ari nacyo amashyaka menshi ya opposition menshi atazi cyangwa yirengagiza nkana!)
Ntavuze menshi rero, iyo usesenguye unakurikije amateka yaranze u Rwanda, usanga abatutsi bashinze FPR bari bafite intego 2 z’ingenzi:
-
Gufata ubutegetsi no kubwigarurira bwose bukajya mu maboko y’abatutsi gusa nk’uko byahoze ku ngoma ya cyami.
-
Kubugumana burundu no gushyiraho ingamba zituma abahutu (n’abatwa??) batazongera kubyutsa umutwe bibaho ngo babusubirane.
Ngayo ng’uko, muri make izo nizo ntego nyamukuru FPR yari ifite mu ishingwa ryayo mu w’1986 kandi yemeraga cyane. Kuri ubu rero abavuga ko FPR yananiwe kugera ku ntego zayo, umuntu yakwibaza niba baba bari mu kuri ukurikije izo ntego zayo mvuze ukagereranya n’uko mu gihugu byifashe ubu.
-
Intego BARINGA (nziza) zitwikiriye intego NYAZO (ntindi)
FPR ikimara gushyiraho intego nyamukuru nyazo zikubiye mu mirongo ibiri migari nk’uko nayerekanye hejuru, yazigabanije mu ntego umunani (8) z’ibanga zihariye kandi zifata mu bice byose by’ubuzima bw’igihugu, bityo ikazazifashisha ubwo izaba imaze kugera ku butegetsi.(Yaje no kongeraho iya 9 yo kurwanya genocide n’ingengasi yayo)
Mu by’ukuri nk’uko ndi buze kubyerekana izo ntego z’ibanga uko ari umunani (8) zose ni intego ntindi kandi mbisha kuko zitari zigamije habe na gato kuzana ituze mu gihugu ndetse no kunga abanyarwanda, ahubwo zari zigamije gusubiza igice kimwe cy’abanyarwanda bo mu bwoko bw’abatutsi ku butegetsi no kwiharira ibyiza byose by’igihugu ubundi noneho zigakandamiza ibindi bice bisigaye (abahutu n’abatwa) kandi bagakumirwa ku byiza by’igihugu ahubwo bagahinduka abacakara.
Bitewe rero n’uko FPR kimwe n’indi mitwe yose y’inyeshyamba irwanira gufata ubutegetsi yari ishyigikiwe na ba mpatsibihugu (US, UK, Israel,...) kandi inagomba no gushakisha ubundi bufasha butandukanye mu baterankunga banyuranye hirya no hino, byabaye ngombwa ko ihimba intego umunani (8) nzima, nziza kandi zumvikanana neza (ariko itemeraga na gato) zo kwitwaza no kwamamaza ahantu hose ikajya izikinga mu maso abo banyamahanga ndetse n’abanyarwanda benshi yakaga ubufasha ubundi ikabahisha izo zindi umunani ntindi kuko ntawajyaga kuyifasha iyo aramuka azibonye.
Ubusanzwe rero abazi FPR bavuga ko yemera cyane icyo umuntu yakwita AMAHAME Y’IKINYURANYO (Propagande de l’inverse/ Inverse propaganda, propaganda of the other way round), aho ikora ikinyuranyo cy’ibyo ivuga. Bityo iyo ushaka kumva neza icyo igamije ureba ikinyuranyo cy’ibyo ivuga. Niba izanye umushinga witwa ko ari uwo gukura abaturage mu bukene, uhita umenya ko mu by’ukuri ugamije kubatindahaza, niba izanye gahunda yita izo kuzamura ubuzima bwiza bw’abaturage icyo gihe ugomba guhita wumva ko ari izo kubacupiza, niba ivuga ibyo kongera umusaruro ukumva ko igiye guteza inzara idasazwe, niba ari ukujya gukiza abantu ukagomba kumva ko igiye kubica, niba ivuga kunga abanyarwanda ukamenya ko ari ukubatandukanya no kubanganisha, gutyo gutyo...
Kuko rero FPR y’ubu ari nayo ya kera, ibyo byumvikane ko intego zayo za baringa zo gukinga abanyamahanga mu maso yazihimbye igendeye ku kinyuranyo cy’intego nyazo yemera nk’uko ngiye ku bibereka. Intego za baringa itemeraga na gato ndazishyira mu ibara ry’icyatsi naho intego nyazo yemeraga kugeza na n’ubu (z’ibanga) ziri mu ibara ry’umutuku
-
Intego BARINGA: Kugarura ubumwe bw’Abanyarwanda
Intego NYAYO: Gucamo abanyarwanda ibice byinshi, no kubyanganisha
-
Intego BARINGA: Kubumbatira ubusugire bw’lgihugu n’umutekano w’abantu n’ibintu
Intego NYAYO: Kubumbatira ubusugire bw’Igihugu, umutekano w’abatutsi gusa n’ibyabo byose, kunyaga abahutu imitungo yabo
-
Intego BARINGA: Kubaka ubuyobozi bushingiye kuri demokarasi
Intego NYAYO: Kubaka demukarasi mu batutsi gusa no gushyiraho ubuyobozi bw’igitugu bukandamiza abahutu (n’abatwa)
-
Intego BARINGA: Kubaka ubukungu bushingiye ku mutungo bwite w’lgihugu
Intego NYAYO: Kubaka ubukungu bushingiye ku mitsi (exploitation) y’igice kimwe cy’abanyagihugu (hutu, twa) gipyinagajwe, ikungahaza ikindi gice(tutsi) kidamaraye
-
Intego BARINGA: Guca ruswa, gutonesha n’imicungire mibi y’umutungo w’lgihugu
Intego NYAYO: Kwaka ruswa abahutu, gutonesha abatutsi no kubaharira imicungire y’umutungo w’igihugu.
-
Intego BARINGA: Kuzamura imibereho myiza y’abaturage
Intego NYAYO: Kuzamura imibereho myiza y’abatutsi, gupyinagaza abahutu (n’abatwa) kubakenesha mu buryo bushoboka bwose no kubica bibaye ngombwa.
7. Intego BARINGA: Guca burundu impamvu zitera ubuhunzi no gucyura impunzi z’Abanyarwanda
Intego NYAYO: Guca burundu impamvu zatera ubuhunzi ku batutsi no gucyura impunzi z’abatutsi zose.
8. Intego BARINGA: Guharanira umubano hagati y’u Rwanda n’ibindi bihugu ushingiye ku bwubahane, ubufatanye n’ubuhahirane
Intego NYAYO: Guharanira umubano hagati y’u Rwanda n’ibindi bihugu buri gihe ugamije inyungu z’abatutsi gusa
9. Intego BARINGA: Kurwanya jenoside n’ingengabitekerezo yayo
Intego NYAYO: Kubaka no gutsimbataza mu batutsi ingengabitekerezo y’urwango ku bahutu, gucekesha abahutu mu kubumvisha ko ari abicanyi no kubahoza ku nkenke
ICYITONDERWA: Intego ntindi nagerageje kwerekana (Mu ibara ry’umutuku) ni ikigereranyo kigendeye ku mikorere twese tuzi ya FPR dufitiye ibimenyetso, ubuhamya bunyuranye dufite twabayemo twaniboneye n’amaso yacu, ndetse hakaniyongeraho n’uko FPR imaze kwigaragaza ubwayo. Gusa nyine nanone ikigaragara ni uko ziriya ntego zitari kure y’ukuri na gato. Ikindi ni uko bigaragara ko hari intego PFR yashyizemo kugira ngo iryoshye propaganda gusa (8,9), kuko bizwi neza ko ubundi intego nyazo za FPR (et les details) zitigeze zijya ahagaragara ku buryo n’abatutsi benshi batazizi (urugero: Nk’ibihano bihabwa abatutsi bigumuye,etc.)
-
None se nibyo koko FPR Yarananiwe?
Ngarutse kuri icyo kibazo nyamukuru nyuma y’iryo sesengura, ikigaragara ni ku ko uwajya kugenzura (evaluation) FPR ngo amenye niba yaraniwe cyangwa itarananiwe, agomba kubanza akamenya icyo ayigenzuraho.
-
Aramutse ayigenzuye ku NTEGO BARINGA (itemera) bigaragara neza ko yahita ibona zeru ku icumi (0/10), bityo akaba yahita avuga koko ko YANANIWE (ariko se ni ukuri?)
-
Ariko nanone aramutse ayigenzuye ku NTEGO NTINDI (yemera), bigaragarira vuba cyane buri wese ko yahita ibona amanota menshi ku icumi ndetse arenze kure kimwe cya kabiri (½)
Igisigaye rero cyaba ari ukumenya hagati y’abo bagenzuzi (Evaluateurs) bombi uri mu kuri; ni ukuvuga uwakoze igenzura nyaryo. Uwagaragara rero ko yagenzuye neza ni uwagenzura akurikije intego FPR YEMERA, YAGAMIJE ndetse INASHIYIRA MU BIKORWA ku mugaragaro (ari we wa kabiri) noneho akareba niba YARANANIWE koko cyangwa niba YARAGEZE KU NTEGO ZAYO wenda ku kigereranyo runaka.
-
Umwanzuro
Ku bwanjye rero nkurikije intego nyazo za FPR yemera kandi inashyira mu bikorwa sinavuga na gato ko yananiwe. Ahubwo nkurikije uko ibintu bimeze mu Rwanda kuri ubu, navuga ko muri rusange FPR yageze ku ntego zayo ku rwego rushimishije ( hejuru ya 75% ibyo ari byo byose). Noneho ahubwo Ibyo YANANIWE ukurikije ziriya ntego zayo yemera, bikaba byaratewe na Bwana Kagame Paul wayitengushye agatangira gusahura no kwikubira ku giti cye yirengagije abatutsi bandi bagenzi be, ndetse akanagerekaho no kwica benshi muri bo yikanze, abatamwumviye cg abatinyutse kumuvuguruza. Ibyo rero nibyo bituma hari aho ziriya ntego zitagerwaho 100% nk’uko byifujwe kubera uko kwikunda kwe.
Mbonereho rero gukebura abakoresha buhumyi izi mvugo zikurikira (cyane cyane abitwa ko bari muri opposition):
- “FPR yarananiwe”,
- “Ikibazo cy’ireme ry’uburezi cyananiye Leta ya FPR”,
- “FPR yananiwe guca ubukene mu banyarwanda”,
- “FPR yananiwe kunga abanyarwanda”,
-“ FPR yashyizeho politike z’ubuhinzi zuzuye ubuswa, none zateje inzara”,
-“ FPR yananiwe n’ikibazo cy’ubutabera”,
-“ FPR yananiwe kuzana democrasi mu Rwanda”,
-“ Leta ya FPR yananiwe ikibazo cy’imishahara y’abarimu”,
- N’izindi nk’izo.
Abakoresha izo mvugo rero nabasaba ko bajya babanza gusesengura bakareba niba koko mu ntego NYAZO (ntindi) za FPR yemera harimo ibyo baba bavuga ko YANANIWE; basanga bitarimo bagahindura imvugo aho kugira ngo bakomeze kuyobya rubanda. Kuko umuntu ntashobora kunanirwa ikintu atigeze anagira muri gahunda ze na rimwe! Urugero biratangaje kumva umuntu yihandagaza akavuga ngo FPR yananiwe kunga abanyarwanda kandi bizwi neza ko iyo FPR ishingiye kandi inabeshejweho n’amacakubiri ibiba hagati y’abo banyarwanda!
Manzi.
www.shikamaye.blogspot.com
Muzamenya Ukuri maze kubabohore.